बैंकों में आधार संख्या के साथ मोबाइल नंबर भी देना है अनिवार्य
हिसार | जिलाके विभिन्न बैंकों में खाता धारकों के आधार नंबर तथा मोबाइल नंबर के साथ खातों को अपलोड करना सुनिश्चित हो। सरकार द्वारा मिलने वाली सब्सिडी खाता धारकों को आधार नंबर के साथ जोड़कर ही दी जाए। नगराधीश सरजीत नैन ने उपायुक्त कार्यालय के बैठक कक्ष में पंजाब नेशनल बैंक द्वारा आयोजित विभिन्न बैंकों की जिला स्तरीय समीक्षा समिति एवं जिला सलाहकार समिति की बैठक में उपस्थित अधिकारियों को संबोधित करते हुए कहीं। उन्होंने कहा कि जिला के सभी बैंक सरकार द्वारा चलाई गई आदर्श ग्राम योजना के तहत एक-एक गांव को गोद अवश्य ले। डीएसपी भगवान दास ने कहा कि जिला के सभी बैंकों में सुरक्षा संबंधी पुलिस की जो भी जरूरत हो वह अवश्य मुहैया करवाई जाएगी। इस अवसर पर आरबीआई अधिकारी संतोष कुमार, एलडीएम बीके धींगड़ा, उपनिदेशक डाॅ. धूप सिंह सिंधु, डीएल शर्मा, डाॅ. भूपेन्द्र मौजूद थे।
hin_Deva hin_Deva